|  |  |
| --- | --- |
|  | სხვა მნიშვნელობებისთვის იხილეთ **ჭყონია**. |

**ზურაბ ჭყონია** (დ. 14 იანვარი, 1972, თბილისი) — ქართველი იურისტი, ადვოკატი, პედაგოგი, რედაქტორი და პროფესორი. სამართლის მეცნიერთა კავშირის თავმჯდომარე და თანადამფუძნებელი, სამართლის საერთაშორისო სამეცნიერო ელექტრონული ჟურნალ „სამართლის მაცნეს" მთავარი რედაქტორი, კავკასიის ადვოკატთა სკოლა CLS"-ის დამფუძნებელი და დირექტორი.

ბიოგრაფია
---------

ზურაბ ჭყონია დაიბადა 1972 წლის 14 იანვარს თბილისში. 1996 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. 1992-2001 წლებში მუშაობდა შინაგან საქმეთა ორგანოებში. 2001 წლიდან ეწევა საადვოკატო საქმიანობას; 2001-2002 წლებში იყო იურიდიული ფირმის „კორძაძე და სვანიძე ადვოკატები" ადვოკატი; 2002-2005 წლებში საადვოკატო ბიუროს „ჭყონია და პარტნიორები" მმართველი პარტნიორი. 2005-2006 წლებში იკავებდა შსს სსიპ სახელმწიფო მატერიალური რეზერვების დეპარტამენტის სამართლებრივი უზრუნველყოფის განყოფილების უფროსის თანამდებობას. 2006 წელს დააფუძნა „იურიდიული ფირმა ჭყონია და კომპანია". 2009-2010 წლებში იყო მუდმივმოქმედი კერძო არბიტრაჟი „რეგისტას" არბიტრი. 2012 წელს დააფუძნა „კავკასიის ადვოკატთა სკოლა CLS". 2014 წელს აირჩიეს „სამართლის მეცნიერთა კავშირის" თავმჯდომარედ.

2010 წლიდან კითხულობს ლექციებს სხვადასხვა უნივერსიტეტებში; 2011-2015 წლებში იყო კავკასიის საერთაშორისო უნივერსიტეტის სამართლის ფაკულტეტის ასისტენტ-პროფესორი კერძო სამართლის მიმართულებით; 2015-2017 წლებში მოწვეული პროფესორი; 2015-2020 წლებში ევროპის უნივერსიტეტის სამეცნიერო კვლევითი ინსტიტუტის უფროსი მეცნიერ-თანამშრომელი; 2016-2020 წლებში ასოცირებული პროფესორი; 2015-2019 წლებში ევროპის უნივერსიტეტის სამეცნიერო კვლევითი ინსტიტუტის ჟურნალის „სამართალი და მსოფლიო" მთავარი რედაქტორი, ხოლო 2019-2020 წლებში რედაქტორი. 2020 წელს არჩეულ იქნა სამართლის საერთაშორისო სამეცნიერო ელექტრონული ჟურნალის „სამართლის მაცნე" მთავარ რედაქტორად. 2021 წლიდან არის მილენიუმის უნივერსიტეტის პროფესორი კერძო სამართლის მიმართულებით.

ზურაბ ჭყონია ათზე მეტი სამეცნიერო სტატიის ავტორია. მონაწილობა აქვს მიღებული 7 საერთაშორისო სამეცნიერო კონფერენციაში. 2018 წელს მისი თანაავტორობით გამოიცა წიგნი – „საქართველოს სააღსრულებო წარმოების შესახებ კანონის კომენტარი" (ნაწილი I). ჩაბარებული აქვს მოსამართლეობის საკვალიფიკაციო გამოცდა საერთო სპეციალიზაციით.

ზურაბ ჭყონიას ჰყავს მეუღლე — პოეტი შორენა თალაკვაძე და ორი ვაჟი — ერეკლე და ლევანი.

რესურსები ინტერნეტში
--------------------

* ზურაბ ჭყონია — „სამართლის მაცნე"
* ზურაბ ჭყონია Facebook-ზე

სქოლიო
------

1. ↑  „დაცვის პოლიცია თქვენს სამსახურში". *„ალიონი"*. ოზურგეთი (27). 7 ივლისი, 1999. შეამოწმეთ თარიღის პარამეტრი `|date=`-ში (დახმარება)
2. ↑  ზურაბ ჭყონია. სამართლის მეცნიერთა კავშირი.  დაარქივებულია ორიგინალიდან — 17 იანვარი, 2022. ციტირების თარიღი: 3 თებერვალი, 2022.
3. ↑  ადვოკატი ზურაბ ჭყონია. lawometa.com.  დაარქივებულია ორიგინალიდან — 5 თებერვალი, 2022. ციტირების თარიღი: 3 თებერვალი, 2022.
4. ↑  „სარედაქციო კოლეგია" (PDF). *„სამართალი და მსოფლიო"*. თბილისი: „დანი" (9): 154. 2018. ISSN 2346-7916.
5. ↑  ჟურნალ „სამართლის მაცნე"-ს მთავარ რედაქტორად ზურაბ ჭყონიას არჩევა. სამართლის მეცნიერთა კავშირი (30 იანვარი, 2020).  დაარქივებულია ორიგინალიდან — 4 თებერვალი, 2022. ციტირების თარიღი: 5 თებერვალი, 2022.
6. ↑  მილენიუმის პროფესორები. სასწავლო უნივერსიტეტი მილენიუმი. ციტირების თარიღი: 3 თბერვალი, 2022.
7. ↑  სააღსრულებო წარმოებათა შესახებ საქართველოს კანონის კომენტარი: ნაწილი I. ციტირების თარიღი: 3 თებერვალი, 2022.
8. ↑  ზურაბ ჭყონია.  დაარქივებულია ორიგინალიდან — 2021-03-05. ციტირების თარიღი: 5 თებერვალი.